Catel - Part 3 of n: The MVVM Framework - CodeProject 11,720,321 members (81,943 online)
CPOL 59.2K 1.6K 40
Last Visit: 31-Dec-99 18:00 Last Update: 4-Sep-15 7:08Refresh1 GETUIENISSE AAN SUIDER- AFRIKA ELLEN G. WHITE - PDF
GETUIENISSE AAN SUIDER- AFRIKA ELLEN G. WHITE
Download "GETUIENISSE AAN SUIDER- AFRIKA ELLEN G. WHITE"
1 GETUIENISSE AAN SUIDER- AFRIKA I ELLEN G. WHITE
2 II Getuienisse aan Suider-Afrika DIE ELLEN G. WHITE - AFRIKA VERSAMELING Getuienisse aan Suider-Afrika Hierdie uitgawe se kopiereg word gehou 2012 deur Stanborough Press Ltd, Alma Park, Gratham, Lincolnshire, verenigde Koninkryk Alle regte word voorbehou Britse biblioteek katalogisering in publikasiedata. n katalogiese rekord vir hierdie boek is beskikbaar van die Britse biblioteek. ISBN vir meer inligting kontak: Posbus Garden view 2047 tel: (011) web:www.tcadventist.org.za Toe die Macedoniese Oproep in l886 van etlike Sabbat-onderhoudende Adventiste in Suid-Afrika by die Wêreldkonferensie in Battle Creek ontvang is dat n leraar na hulle gestuur moet word, het n geselskap die volgende jaar na Kaapstad vertrek, bestaande uit D.A. Robinson en C.L. Boyd en hul eggenotes; twee kolporteurs, George Burleigh en R. S. Anthony; en n Bybelinstruktrise. mej. Carrie Mace. In Noorweë, onderweg na Suid-Afrika, het die pad van broeders D. A. Robinson en C. L. Boyd gekruis met dié van Ellen White, wat uit Amerika weg is om n tydjie in Europa deur te bring ( ); en nadat sy innig belanggestel het in hul sending, het sy briewe van raadgewing geskryf wat sy aan hulle oorhandig het op hul reis na Afrika. Mev. White se belangstelling in die aanvoring van arbeid in Afrika het nie daar opgehou nie. In 1889, toe S. N. Haskell na Afrika is om vyf maande lank besoek af te lê, dienste te hou en raad te gee in verband met die werk, het hy briewe van Ellen White ontvang waarin sy sekere aspekte van die werk van die sending en van diegene wat dit onderneem het, bespreek het. A. T. Robinson is in 1891 na Afrika gestuur, waar hy sake in hande geneem het en veel gedoen het om die organisasie op die been te bring. Ook aan hom is briewe uit die pen van Ellen White gerig om hom raad te gee. Onder diegene wat n prominente posisie inneem in Ellen White se korrespondensie in verband met die werk in Afrika, was n Suid-Afrikaanse gesin, die Wesselse, wat oor aansienlike middele beskik het. Pieter Wessels was een van die oorspronklike twee gelowiges wat in 1886 aan die Wêfeldkonferensie om hulp aangeklop het, en hierdie hele gesin het in die daaropvolgende jare die innigste belangstelling by Ellen White opgewek, wat begaan was oor hul geestelike welsyn, hul persoonlike vraagstukke en die regte aanwending van hul middele vir die saak. Hoewel Ellen White Suid-Afrika nooit persoonlik besoek het nie, het sy gereeld met die leiers en lede daar gekorrespondeer toe sy vanaf 1891 tot III
3 IV Getuienisse aan Suider-Afrika 1900 in Australië was. Die leggers bevat baie briewe uit die pen van Ellen White aan lede van die Wesselsfamilie vanaf 1890 tot 1908, net sewe jaar voor haar dood. Kortom, die E. G. White-materiaal in die leggers van briewe en dokumente rakende Afrika bestaan uit raadgewinge aan sendelinge en leiers in Afrika, aan gelowiges, en veral aan lede van die Wesselsfamilie. Dit sluit in raad aan individue, waarvan sommige baie persoonlik is en in verband met besondere situasies staan. Daar is waarnemings wat wys op foute in metode, baie vermaninge, uiteensettinge van beginsels wat vir die werk geld, en talle bladsye diep geestelike voorligting. Die E. G. White-kantoor het geprobeer om die materiaal wat ter sake is en wat as gids en besieling vir die werk in Afrika sal dien, in hierdie versameling saam te vat, en om sommige van die spesiale items uit die korrespondensie in te sluit wat Ellen White se diepe belangstelling en betrokkenheid in die Afrikasending en haar sielelas vir die spoedige en ewewigtige ontwikkeling van die Adventboodskap in daardie vasteland sal demonstreer. The Ellen G. White Publications, Washington, D. C. Augustus 1974 Erkenning Tensy anders aangedui, is Bybelaanhalings in hierdie boek uit Die Bybel in Afrikaans 1933/1954, en dit word gebruik met verlof van die Bybelgenootskap van Suid-Afrika. INHOUDSOPGAWE Raad aan Sendelinge op pad na Afrika (18Junie 1887)... 1 Brief aan n Leraar en Sy Eggenote op Pad na Afrika (25 Junie 1887)... 7 Raad aan Sendelinge in Afrika (9 Maart 1890) Brief aan Nuwe Gelowiges in Afrika-Wandel in Alle Nederigheid (1890) Vyf Briewe aan Lede van die Wesselsfamilie in Suid-Afrika Brief A (Julie 1892) BriefB (1 Augustus 1892) Brief C (7 November 1892) BriefD (17 Maart 1893) Brief E (8 Maart 1897) Uittreksels uit Ander Briewe aan die Wesselsfamilie: Die Suurdeeg van die Waarheid (17 Februarie 1897) Teenkanters van die Waarheid (18 Mei 1897) Ellen G. White se Voorbeeld in Gee (17 Februarie 1897) Die Euwel van Skinder (3 Februarie 1899) Mediese Sendingwerk (11 November 1899) Eenheid in die Kerk (15 Februarie 1900) Selfverloëning vir die Werk (15 Februarie 1900) Die Mens se Verhouding tot sy medemens (20 Junie 1903) Beroep om Christus na te Volg (9 Oktober 1903) Aan n jonger Christen (Oktober 1903) Wonderwerke in die Laaste Botsing (1 Maart 1904) Vier Briewe aan n vooraanstaande Sendingwerker in Afrika Brief A (Julie 1892) Brief B (2 September 1896) Brief C (30 September 1896) BriefD (8 Maart 1897) Brief aan n Sendelingvrou in Afrika (27 April 1898) Briewe van Raadgewing aan n Sendeling in Afrika Brief A (9 November 1899) Brief B (15 Februarie 1900) Woorde aan die Werkers in Afrika (18 Junie 1900) Uittreksels uit Brief aan n Verteenwoordiger van die Wêreldkonferensie op Be soek aan Afrika (1899) Studente wat na Amerika gaan (1899) n Gebed van Verootmoediging (1903) V
4 VI Getuienisse aan Suider-Afrika RAAD AAN SENDELINGE OP PAD NA AFRIKA 1 Moss, Noorweë 18 Junie 1887 Geagte Broeders op Pad na n Verre Arbeidsveld: Ek wou graag met julle gesels het, maar het nie die moed gehad nie, omdat ek my nie sterk genoeg gevoel het om reg aan enige onderwerp in persoonlike gesprekke te laat geskied nie. Wanneer ek voor die skare staan, word ek altyd deur die Here onderskraag. Dit is baie belangrik dat julle heel by die aanvang van die werk reg te werk gaan. Dit is aan my getoon dat die werk in aan bande gelê is sonder dat dit die tasbare vooruitgang gemaak het wat dit kon gemaak het as die werk reg aangepak was. Veel meer kon verrig gewees het met verskillende bestuursmetodes, en minder middele sou uit die skatkis gehaal moes geword het. n Groot en heilige taak rus op ons in die verhewe waarhede wat aan ons toevertrou is. Ons is verheug dat daar manne is wat bereid is om ons sendingvelde ter wille van die liefde van Christus en hul medemens binne te gaan en teen geringe vergoeding te arbei om die waarheid bekend te maak aan diegene wat in die duisternis van die dwaling in verafgeleë lande verkeer. Geld weeg nie by hulle in die skaal teen die aansprake van plig en gewete nie. Die manne wat hulle aan die groot taak wy om die waarheid te onderrig, is nie die manne wat deur rykdom gekoop of deur armoed afgeskrik kan word nie. Maar die Here verlang dat Sy afgevaardigde dienaars hulle gedurig moet verbeter. Ten einde die taak doelmatig te kon uitvoer, het die Here Sy dissipels twee-twee uitgestuur. God het n kerk, en hierdie kerk word op die fondament van die apostels en profete georganiseer, met Jesus Christus self as die hoeksteen. Geen enkeling se idees of planne moet oorheers in die voortsetting van die werk nie. Die een moet nie afsydig van die ander staan en sy planne en idees die maatstaf vir al die werkers maak nie. Die individuele lede wat
5 2 Getuienisse aan Suider-Afrika 3 saam uitgestuur is, moet saam oorleg pleeg. Die een moet nie afsydig van die ander staan en op sy eie weë en planne aandring nie, want hy kon moontlik in n sekere rigting opgevoed gewees het en sekere karaktertrekke besit wat skadelik vir die werk sal wees as hy toegelaat sou word om die beheer oor te neem. Die werkers moet nie afsonderlik van mekaar optree nie, maar moet saamwerk in alles wat verband met die saak van God hou. En een van die belangrikste sake wat oorweeg moet word, is selfverbetering. Te min aandag word aan hierdie saak gewy. Al die vermoëns moet ontwikkel word om verhewe en eerbare werk vir God te verrig. Wysheid kan in veel groter mate verwerf word as wat baie wat al jare in die saak van God gearbei het, hulle voorstel - n wysheid wat geen mens nog bereik het nie. Daar is manne met enge idees, enge planne, en wat in n enge groef arbei. Dit sal die gevaar wees by die betreding van n nuwe arbeidsveld - om te beplan en al die kragte in te span om so goedkoop moontlik oor die weg te kom. Nou, hoewel die toestand van die skatkis voortdurende spaarsaamheid noodsaak, is daar gevaar vir n soort besparing wat eerder op n verlies as op n wins uitloop. Ons opgang in nuwe arbeidsvelde was oor die algemeen langsaam as gevolg van die sewendedag-sabbat. Daar staan n skerp kruis dwars in die weg van elke siel wat die waarheid aanneem. Daar is ander waarhede, soos dié dat die siel nie onsterflik is nie en die spoedige persoonlike koms van Christus in die wolke na die aarde. Maar dit is nie so aanstootlik soos die Sabbat nie. Party sal die waarheid met n oop gewete aanneem ter wille van die waarheid, omdat dit Bybelwaarheid is, en hulle het die weg van gehoorsaamheid aan al die gebooie van God lief. Hierdie aanstootlike kenmerke van ons geloof sal n struikelblok vir baie siele wees wat nie graag n uitverkore volk wil wees wat hom duidelik van die wêreld losmaak nie. Daarom is groot wysheid nodig in die aanbieding van die waarheid aan die mense. Daar is sekere duidelike mikpunte wat nagestreef moet word met juis die eerste voorstelling van n sendingpoging. As ander planne en metodes gevolg was, selfs al sou dit meer kapitaalbelegging vereis het, sou dit veel beter resultate gelewer het. Op party plekke moet daar stadig begin word. Dit is al wat hulle kan doen. Maar op baie plekke kan uit die staanspoor deegliker en meer vasberade te werk gegaan word. Maar daar moet nêrens lukraak, halsoorkop, en goedkoop te werk gegaan word nie. Die werk in die eeue-oue Engeland kon nou veel verder gevorder het as ons broeders nie so goedkoop te werk probeer gaan het nie. As hulle goeie sale gehuur het en die werk voortgesit het asof hulle oor groot waarhede beskik wat sal seëvier en asof God verwag dat hulle uit die staanspoor die heel beste indruk sal probeer maak sover dit van hulle afhang, sou die werk baie verder gevorder het as wat die geval nou is. Handhaaf die verhewe aard van die sendingtaak. Laat sowel mans as vroue wat by sendingwerk betrokke is, hulleself afvra: Wat is ek? en wat behoort ek te wees en te doen? Laat elke werker besef dat hy nie aan ander kan gee wat hyself nie het nie. Daarom moet hy nie in n groef van eie gewoontes verval en versuim om hom te probeer verbeter nie. Paulus sê: Nie dat ek dit al verkry het nie... maar ek jaag... na die doel om die prys te verkry. Filippense 3:12, 14. Gedurige vordering, n verbetering en hervorming, moet deur individue gemaak word om n simmetriese, ewewigtige karakter te vervolmaak. Onthou asseblief die woorde van aanmaning wat ek julle nou gee. Julle het n volmaakter en meer simmetriese karakter nodig as wat julle nou het. Daar is geen mens wat nie maniere en gewoontes het wat nie hoef te verbeter nie, en as hierdie verbetering nie individueel met julle almal geskied nie, as julle nie gedurig in alle opsigte groter voortreflikheid nastreef nie, sal julle mekaar se werk baie strem. Gedurige vordering moet gemaak word met immer-wisselende veranderinge. Nuwe pligte sal ontstaan, nuwe arbeidsvelde oopgaan voor julle, en deeglik georganiseerde pogings sal sukses oplewer. Daar is min wat enige van julle alleen kan uitrig. Twee of meer is beter as een, as die nederigheid daar is sodat julle mekaar beter as julleself sal ag. As julle dink julle planne en arbeidsmetodes is foutloos, misgis julle jul deerlik. Bespreek dinge saam met veel gebed en nederigheid, gewillig om toe te gee en om raad te aanvaar. Dit sal julle by die punt bring waar God julle Raadgewer sal wees. Die werk waarmee julle nou besig is, kan nie verrig word behalwe deur magte wat die resultaat van weldeurdagte planne is nie. As julle die taak met n enge, goedkoop plan aanpak, soos hulle in [die Britse] sending gedoen het, sal dit nie meer gepas in Afrika wees as in enige Britse gebied nie, en sal dit geen wysheid in enige groot stad wees nie. Daar moet gewaag en risiko s geloop word deur hulle wat hulle op die slagveld bevind. Hulle moet nie by elke stap voel dat hulle bevele van die hoofkwartier af moet ontvang nie. Hulle moet hul beste in omstandighede
6 4 Getuienisse aan Suider-Afrika 5 doen en mekaar raadpleeg en ernstig tot God om Sy wysheid bid. Daar moet eendragtig opgetree word. Daar is veel wat beplanning sal vereis. Vandaar die noodsaaklikheid vir volkome eensgesindheid onder julle. As volk moet ons onder ons eie banier marsjeer. Waar ons ook al in hervormingswerk met ander kan saamwerk in die lande waarheen ons gaan, sal dit raadsaam wees om dit te doen, maar daar is sekere dinge wat julle binne julleself moet doen en arbei in die wapenrusting wat God julle gegee het - nie die wapenrusting van enige besondere individu nie, maar om saam te werk in Christelike liefde en vriendelikheid. Laat nie een van julle die belangrikheid van jul sending gering skat en die werk verlaag deur goedkoop, minderwaardige beplanning om die waarheid aan die mense voor te hou nie. Tree intelligent, verstandig en eendragtig op. Laat daar nie gepoog word om mense-eer te verhef nie, maar verhoog die Here en laat Hom julle vrees wees, julle ontsag en julle genoegsaamheid. Bou die gemoed op om opgewasse tot die taak te wees. Julle enge planne, julle beperkte idees, moet nie deel van julle arbeidsmetodes wees nie. In hierdie opsig moet daar hervorming wees, en meer middele sal inkom om dit vir die werk moontlik te maak om die verhewe posisie te bereik wat dit steeds behoort te beklee. Daar is bemiddelde mense wat n besef van die aard van die werk sal kry, hoewel hulle nie die moed het om die kruis op te neem en om die smaad te verduur wat met n ongewilde waarheid gepaard gaan nie. Bereik indien moontlik eers die hoë klasse, maar die laer klasse moet nie verwaarloos word nie. Maar dit het gebeur dat die planne en pogings in vele arbeidsvelde so aangevoer is dat net die laer klasse bereik kon word. Maar metodes kan gevind word om die hoër klasse te bereik, wat die lig van die waarheid ook nodig het, net soos die laer klasse. Laasgenoemde sien die waarheid in, maar verkeer as t ware in die slawerny van armoede en vrees dat hongersnood op hulle sal wag as hulle die waarheid aanneem. Probeer om die beste klasse te bereik, en julle sal nie versuim om die laer klasse te bereik nie. Die lamp word glad te veel onder die maatemmer of onder die bed weggesteek, en nie op die lampstander gesit sodat dit almal in die huis kan verlig nie. Mag die Here die arbeiders ware wysheid gee en n ruime mate van Sy Heilige Gees, sodat hulle na God se orde kan werk en so hoog moontlik by God en die volk kan aangeskrewe staan. Die Here het spesiale opdragte gegee vir die reëlings van die laer van die Israeliete - hoe dinge gedoen moet word. Alles moes in volkome orde geskied. Elke man het sy aangewese taak gehad. Geen enkele mens moes alles doen nie, maar elkeen het sy spesifieke taak gehad en moes dit getrou en noulettend uitvoer sodat die orde en harmonie en die verhewe aard van die werk die volke om hulle diep kon beïndruk, sodat hierdie volke kon sien dat Israel n Heerser het wat die Here self is. So sou die werk en karakter van God nie voor die oë van volke wat ander gode gedien het as minderwaardig aangesien kon word nie. Die een doel wat julle voor oë moet hou, is dat julle hervormers is en nie dwepers nie. Waar julle met ongelowiges te doen het, moenie n laakbare, kleinlike gees aan die dag lê nie, want as julle oor n nietigheid gaan kibbel, gaan julle op die ou end n veel groter bedrag skade ly. Hulle sal sê: Daardie man is n swendelaar; hy sal jou uit jou regte bedrieg as hy moontlik kan; wees dus op jou hoede vir hom. As n transaksie effens in jou guns is en jy dit tot die ander se guns aanbied, sal daardie ander mens jou met dieselfde groothartigheid bejeën. Kleinlikheid verwek kleinlikheid, inhaligheid verwek inhaligheid. Mense wat hierdie houding inslaan, besef nie hoe laakbaar dit vir ander is nie, veral mense wat nie van ons geloof is nie; en die kosbare saak van die waarheid kry die stempel van hierdie gebrek. Ons moet nie soos die wêreld te werk gaan nie. Ons moet aan die wêreld n edeler voorbeeld stel en toon dat ons geloof van n hoë en verhewe aard is. Doen aan ander soos julle graag wil hê dat hulle aan julle moet doen. Laat elke daad die adel van die waarheid openbaar. Wees getrou aan julle geloof, en julle sal getrou aan God wees. Kom na aan die Woord sodat julle kan leer wat dit werklik vereis. Wanneer God spreek, is dit julle plig om te luister en te gehoorsaam. Onthou dat alles in die wêreld volgens voorkoms beoordeel word; ondersoek daarom die Woord van God noukeurig, en sorg dat die voorskrifte wat aan Israel van ouds gegee is, julle reëlings en planne bepaal. Omdat julle nie aan die wêreld gelykvormig moet wees nie, onthou dat ons geloof die stempel van sonderlingheid dra en van ons n sonderlinge volk maak. Daarom moet alle eksentrieke idees en individuele eienaardighede en enge planne wat n valse indruk van die grootsheid van die werk sal gee, vermy word. Geen werker moet kruise en pligte vervaardig nie; want die Bybel het die reël, die kruis en die weg aangegee. Laat nie een van julle voel dat julle bo versoekings verhewe is nie, dat
7 6 Getuienisse aan Suider-Afrika julle goeie beginsels het en niks vir julleself of die werk wat julle moet doen, hoef te vrees nie. Bewaak julleself ywerig. Julle sal julle harte gedurig voor God moet verootmoedig, sodat julle werk nie deur menslike verdorwenheid verydel sal word nie. Moenie eienaardige gewoontes aankweek nie, maar beywer julle elke dag van julle lewe vir die stempel van Christus. Bestudeer die Model. Elkeen van julle wat in hierdie sendingtaak verenig is, sowel ons broeders as susters wat daaraan deel het, is manne en vroue met n sterk wil. So behoort dit te wees, as elkeen tot dieselfde mate selfbeheersing beoefen. Maar hierdie les is nog nie so deeglik geleer soos dit behoort te wees nie. As julle gewillig is om sagmoedigheid en nederigheid van hart te leer in die skool van Christus, sal Hy julle gewis rus en vrede gee. Dit is n baie harde stryd om jou eie wil en jou eie sin te laat vaar. Maar as julle hierdie les leer, sal julle rus en vrede vind. Trots, selfsug en ambisie moet oorwin word; jou wil moet verswelg word in die wil van Christus. Die hele lewe kan een voortdurende liefdesoffer word, elke daad n openbaring en elke woord n uitdrukking van liefde. Soos die lewe van die wingerdstok sirkuleer deur stam en tros, tot in die diepste vesels deurdring en die hoogste blaar bereik, so sal die genade en liefde van Christus in die siel brand en floreer en sy deugde na elke deel van die wese stuur en elke aksie van liggaam en gees deurtrek. Ek wil weer by julle die noodsaaklikheid op die hart druk om uit die staanspoor julle werk op n waardige, Godbehaaglike wyse aan te pak, sodat julle aan die invloed van die waarheid karakter kan gee wat julle weet van hemelse oorsprong is. Maar onthou dat groot sorg aan die dag gelê moet word in verband met die aanbieding van die waarheid. Lê groot selfbeheersing aan die dag. Bepeins praktiese godsvrug, en weef dit in die leerstellige besprekings in. Die liefde en leer van Christus sal die hartakker sag en ontvanklik maak vir die goeie saad van die waarheid. Julle sal die vertroue van die mense win deur te trag om met hulle bekend te raak. Maar handhaaf die verhewe aard van die werk. Laat die publikasies, die tydskrifte, die pamflette onder die mense werk en die siel van die lesende klas voorberei vir die verkondiging van die waarheid. Laat daar nie suinig in hierdie opsig te werk gegaan word nie, en die werk sal, as dit verstandig aangepak en uitgevoer word, suksesvolle resultate lewer. Maar wees bo alles nederig en bereid om te leer as julle ander wil onderrig en ander op die weg van die waarheid en geregtigheid wil lei. - Brief 14, BRIEF AAN N LERAAR EN SY EGGENOTE OP PAD NA AFRIKA Geagte Broeder: 7 Stockholm, Swede 25 Junie 1887 Daar is sekere dinge wat ek graag veral by jouself en jou vrou op die hart wil druk. Julle albei behoort op jul hoede te wees; julle het albei n sterk wil en het nie gebrek aan selfvertroue nie... In jul omgang met ander is daar gevaar dat julle albei baasspelerig en veeleisend sal wees. Dit sal ook julle gevaar wees in jul getroude lewe, tensy julle jul harte daagliks voor God verootmoedig en individueel bewus is van jul groot behoefte om in die skool van Chrisrus die lesse van sagmoedigheid en nederigheid van hart te leer. Julle weë is vir julle reg in eie oë wanneer hulle dalk ver van reg kan wees. God sal verkies dat julle minder selfvertrouend, selfgenoegsaam sal wees... Julle idees en planne moet noukeurig en krities ondersoek word, want julle loop gevaar om die werk te beperk, julle eie stempel daarop af te druk en om jul enge idees en goedkoop planne te gebruik wat gewoonlik op die ou end die duurste blyk te wees. Julle verkleineer die werk daardeur. Hoewel dit goed is om spaarsaam te wees, moet die werk van God immer in sy verhewe, edele waardigheid afgeteken staan. Julle is gereed om in n nuwe sending in te val, pas op dat julle tekortkominge nie as deugde verhef word en die werk van God daardeur vertraag word nie. Dit is toetsende waarhede wat ons aan die mense voorhou en in elke beweging moet hierdie waarhede verhef word om in sedelike skoonheid uit te troon voor diegene vir wie ons arbei. Moenie die waarheid met die eienaardighede van jul eie karakter of met jul eie arbeidsmetode beslaan nie....
8 8 Getuienisse aan Suider-Afrika 9 Moenie die werk van God goedkoop maak nie. Hou dit voor asof van God. Laat dit geen menslike stempel dra nie, maar die Goddelike stempel. Die eie ek moet vergeet word in Jesus. Dit is nie veilig om toe te laat dat julle eie idees en oordele, julle gewoontes, julle besondere karaktertrekke, die beheersende mag moet wees nie. Julle het groot behoefte aan breedte in jul berekeninge sodat die werk in al jul planne hoog gestel kan word ooreenkomstig sy belangrikheid. Veel skade is gely deur die misplaaste idees van sommige van ons goeie broeders te volg. Hul planne was eng, en hulle het die werk verlaag na die peil van hulle besondere weë en idees sodat die hoër klasse nie bereik is nie. Die werk het vir ongelowiges voorgekom as iets van weinig waarde - een of ander verdwaalde vertakking van godsdienstige teorie wat nie die moeite werd is om van kennis te neem nie. Baie skade is ook gely weens gebrek aan wyse arbeidsmetodes. Alles moontlik moet gedoen word om waardigheid en karakter aan die werk te verleen. Daar moet veral gepoog word om die welwillendheid van mense in verantwoordelike posisies te verkry, nie deur selfs een beginsel van die waarheid of geregtigheid in te boet nie, maar eenvoudig om af te sien van ons eie maniere om mense te nader. Veel meer sal tot stand gebring word as meer takt en diskresie aan die dag gelê word met die aanbieding van die waarheid. Weens n versuim in hierdie verband het baie n wanbegrip van ons geloof en ons leer wat nie die geval sou gewees het as die heel eerste indruk wat op hulle gemaak is, gunstig was nie. Dit is ons plig om so na aan die mense as moontlik te kom. Sulke arbeid sal nie tot gevolg hê dat die armer en laer klasse uitgesluit word nie, maar hoog en laag sal n geleentheid kry om die voordeel van die Bybelwaarheid te geniet; albei sal die geleentheid hê om met julle bekend te raak om te besef dat die Bybelgodsdiens die ontvanger nooit verlaag nie. Hulle sal besef watter pligte en verantwoordelikhede op hulle rus om verteenwoordigers van Jesus Christus op aarde te wees. Die waarheid wat in die hart ontvang word, is gedurig besig om die ontvanger te verhef, te verfyn en te veredel. Dit is nie n wysheid van die wêreld nie, maar n Godgegewe wysheid, waarvan die gelowiges in die waarheid die weë moet bestudeer, sodat die waarheid dié klasse kan bereik wat n invloed ten goede sal uitoefen en wat die saak met hul middele sal steun. Die plig wat ons aan ons medemens verskuldig is, bring ons onder morele verpligting om ons talente by die geldskieters te belê sodat ons hulle kan verdubbel deur siele vir Jesus Christus te wen - siele wat n invloed het, aan wie God dit goed geag het om n groot vermoë ten goede toe te vertrou. Die werkers in hierdie saak moet nie voel dat hul enigste benadering moet wees om mense tromp-op met al die onderwerpe van die waarheid en leer van die Sewendedag-Adventiste te konfronteer nie, want dit sal hulle die ore uit die staanspoor laat toedruk. Julle sal geneig wees om dit te doen, want dit sal julle neiginge streel, en strook met julle karakter. God wil hê dat julle soos skape onder die wolwe sal wees, wys soos die slange en opreg soos die duiwe. Julle kan dit nie doen en nog julle eie idees en planne volg nie. Julle moet julle arbeidsmetode wysig. Julle hoef nie te voel dat die hele waarheid op enige of elke geleentheid aan ongelowiges meegedeel moet word nie. Julle moet baie omsigtig te werk gaan oor wat julle moet sê en wat julle moet verswyg. Dit is nie bedrog nie; dit is om te werk soos Paulus sê: Omdat ek slim was, het ek julle met lis gevang. Julle benadering in die werk sal nie daardie uitwerking hê nie. Julle moet julle metodes afwissel en nie dink daar is maar net een metode wat te alle tye op alle plekke gevolg moet word nie. Dit kan moontlik vir julle voorkom dat julle metodes vrug afgewerp het, maar as julle meer takt aan die dag gelê het, meer van die hemelse wysheid, sou julle werk veel meer goeie vrugte gelewer het. Paulus het nie die gewoonte gehad om die Jode so te nader dat hy hul ergste vooroordeel opwek en gevaar loop om vyande van hulle te maak deur hulle uit die staanspoor te vertel dat hulle in Jesus van Nasaret moet glo nie. Pleks daarvan het hy die profesieë van die Ou Testament uiteengesit wat van Christus, van Sy sending en van Sy werk getuig het. So het hy hulle stap vir stap gelei en hulle getoon hoe noodsaaklik dit is om die wet van God te eerbiedig. Hy het die nodige eer aan die seremoniewette betoon en daarop gewys dat dit Christus is wat die hele Joodse offerstelsel ingestel het. Nadat hy hierdie dinge duidelik uiteengesit het, het hy hulle na die koms van Christus gevoer en hulle getoon dat elke spesifikasie in die gekruisigde Jesus vervul is. Dit is die wysheid wat Paulus aan die dag gelê het. Hy het die heidene genader deur nie die wet omhoog te hou nie, maar Christus, en daarna het hy getoon hoe bindend die wet is. Hy het duidelik vir hulle uiteengesit hoe die lig wat van die kruis van Golgota weerkaats, heerlikheid en betekenis aan die hele Joodse godsdiensstelsel gegee het. Hy het sy benadering af-
9 10 Getuienisse aan Suider-Afrika 11 gewissel en die boodskap altyd na die omstandighede geklee. Hy het in n groot mate sukses behaal ná geduldige arbeid, en tog wou baie hulle nie laat oortuig nie. Daar is sommige wat hulle nie sal laat oortuig deur enige metode wat gevolg mag word om die waarheid aan te bied nie, maar die arbeider van die Here moet die beste metode sorgvuldig bestudeer, sodat hy nie vooroordeel verwek of vyandigheid uitlok nie. Dit is in hierdie opsig dat julle in die verlede versuim het om siele te bereik. Wanneer julle jul natuurlike neiging gevolg het, het julle die deur toegemaak waardeur julle, met n ander benadering, toegang tot harte sou gekry het, en deur hulle tot ander harte. Die invloed van ons werk deur een siel te wen, is verreikend; die talent wat by die geldskieters belê word, verdubbel aanhoudend. Dit sal vir jou goed wees, my broeder, om hierdie dinge sorgvuldig te oorweeg; en wanneer jy in n nuwe veld arbei, moenie voel dat jy as eerlike man uit die staanspoor alles wat jy glo moet vertel nie, want Christus het nie so te werk gegaan nie. Christus het vir Sy dissipels gesê: Nog baie dinge het Ek om aan julle te sê, maar julle kan dit nou nie dra nie. En daar is baie dinge wat Hy nie vir hulle gesê het nie, omdat hul opvoeding en idees van so n aard was dat dit hulle sou verwar het en twyfel en ongeloof sou verwek het wat moeilik verwyder sou kon word. God se arbeiders moet veelsydige mense wees; dit wil sê, hulle moet breedheid van karakter hê, moet nie mense met net een idee wees of sterietiep in hul optrede nie, wat in n groef beland en onkapabel is om te besef dat hul woorde en bepleiting van die waarheid moet wissel na gelang van die klas mense onder wie hulle arbei en die omstandighede waarmee hulle te doen het nie. Almal moet gedurig trag om die gees egalig te ontwikkel en om onewewigtige karaktertrekke te bowe te kom. Dit moet jou gedurige studie wees as jy n nuttige, suksesvolle arbeider wil wees. God wil hê dat jy, oud soos jy is, gedurig moet verbeter en moet leer hoe jy die mense doeltreffender kan bereik. n Groot en plegtige taak wag op ons - om mense te bereik waar hulle is. Moet dit nie jou heilige plig beskou om uit die staanspoor te sê: Ons is Sewendedag-Adventiste; ons glo die sewende dag is die Sabbat; ons glo dat die siel nie onsterflik is nie, en sodoende die gedugste versperrings oprig tussen jou en diegene wat jy graag wil bereik nie. Maar praat met hulle, soos die geleentheid hom voordoen, oor punte in leerstelling waaroor julle dit eens kan wees, en beklemtoon praktiese godvrugtigheid. Laat hulle sien dat jy n Christen is wat vrede verlang, en dat jy hul siele liefhet. Laat hulle sien dat jy konsensieus is. So sal jy hulle vertroue wen en dan sal daar tyd genoeg wees vir die leerstellings. Laat die harde, ysere hart versag word, die akker berei word, en lei hulle dan versigtig voort en bied die waarheid soos dit in Jesus Christus is, in liefde aan. Dit vereis groot wysheid om predikante en edelmanne te bereik. Waarom moet hierdie manne verwaarloos of verbygegaan word, soos ons mense gewis gedoen het? Hierdie klasse dra n verantwoordelikheid teenoor God in verhouding tot die talente-kapitaal wat aan hulle toevertrou is. Moet groter studie nie gewy word met veel meer ootmoedige gebede om wysheid ten einde hierdie klasse te bereik nie? Waar veel gegee is, sal veel vereis word. Moet daar dan nie wysheid en takt gebruik word om hierdie siele vir Christus te wen nie wat, as hulle tot bekering kom, gepoleerde instrumente in die hande van die Here sal wees om ander te bereik nie? Ons het die Here se hulp nodig om te weet hoe ons Sy werk met vernuf kan onderneem. Die eie ek moet nie na vore tree nie. God het n taak te verrig wat die werkers nog nie mooi verstaan nie. Hul boodskap moet na predikante en wêreldwyse manne gaan, want hulle moet getoets word met die lig van die waarheid. Dit moet aan hierdie geleerdes van die wêreld met oorleg en in sy inherente waardigheid gestel word. Daar moet in die grootste erns na God gesoek word, met die deeglikste studie; want die verstand sal tot die uiterste beproef word om planne volgens die orde van die Here te lê wat Sy werk op n hoër en meer verhewe vlak sal bring waar dit altyd moes gewees het. Die kleinlike ideetjies en kortsigtige planne van die mens het die werk aan bande gelê. Mag die Here hierdie dinge aan jou siel tuisbring. Nadat jy jou bes gedoen het om die waarheid voor te dra aan diegene aan wie God groot verantwoordelikhede toevertrou het, moenie moed verloor as hulle dit verwerp nie. Hulle het dieselfde gedoen in die tyd van Christus. Sorg dat jy die waardigheid van die werk handhaaf met deeglike planne en n godvresende gedrag. Moenie dink jy het die standaard te hoog verhef nie. Laat gesinne wat aan hierdie sendingwerk deelneem, in noue voeling met harte kom. Laat die Gees van Jesus die siel van die werkers deurtrek. Laat daar geen selfbedrog in hierdie fase van die werk wees nie, want dit is die aangename, simpatieke woorde wat in liefde teenoor mekaar gebesig word, die betoning van belangelose liefde vir hul siele, wat die mure van
10 12 Getuienisse aan Suider-Afrika 13 hoogmoed en vooroordeel sal afbreek en aan ongelowiges sal toon dat ons die liefde van Christus het, en dan sal die waarheid sy weg na hul harte vind. Dit is in elk geval ons taak en die vervulling van die planne van God. Maar die werkers moet ontslae raak van selfsug en kritiek. My broeder, jy sal op jou hoede moet wees dat die onervarenes wat met jou saamwerk nie op jou lees geskoei word en dink dat hulle presies soos jy te werk moet gaan nie. Alle grofheid en ruheid moet opsygesit word en van ons arbeid geskei word, en groot wysheid moet aan die dag gelê word wanneer diegene genader word wat nie van ons geloof is nie. Koester beleefdheid, verfyndheid, Christelike vriendelikheid. Jy sal daarteen moet waak om kortaf en stomp te wees. Moenie hierdie karaktertrekke as deugde beskou nie, want God beskou hulle nie in daardie lig nie. In alle dinge moet jy trag om nie aanstoot te gee aan diegene wat nie soos ons glo deur die aspekte van ons geloof wat hulle die meeste sal afstoot, te beklemtoon wanneer daar geen rede voor is nie, Daardeur sal jy net kwaad aanrig. Ons het behoefte aan meer, veel meer van die Gees van Christus; en minder, veel minder, van die eie ek en die karaktereienaardighede wat n muur oprig en jou afsonder van jou medearbeiders. Ons kan veel bydra om hierdie skeidsmure af te breek. Ons kan veel doen deur die grasieë van Christus in ons eie lewens te openbaar. Christus het eeu na eeu Sy goedere aan Sy kerk toevertrou. Die een geslag na die ander vir meer as agttienhonderd jaar het die erfpand ingesamel, en hierdie verantwoordelikhede, wat toegeneem het na gelang van die lig, het deur al hierdie geslagte na ons tye neergedaal. Besef ons ons verantwoordelikhede? Voel ons dat ons rentmeesters is van die genade Gods? Voel ons dat die nederigste, geringste diens geheilig kan word as dit beoefen word met die hoë strewe om nie ons eie wil te doen nie maar die Meester s n om Sy Naam te verheerlik? Ons wil die hele wapenrusting van geregtigheid dra, nie ons eie kleed nie. Jy ken nie jouself nie, en jy het nodig dat jy daagliks besiel word met die Gees van Jesus, of anders sal jy in jou handeling met jou broeders en met ongelowiges kleinlik, bekrompe en inhalig word en siele gebelgd van die waarheid afkeer. As jy hierdie eie besondere karaktertrekke kweek, sal die werk daaronder ly. Jy moet hierdie bekrompenheid ontgroei; jy moet breedte hê; jy moet wegkom van hierdie kleinlike handelinge, want dit kleineer jou in elke opsig.... Waar jy nou n nuwe veld betree, verhef die werk sommer uit die staanspoor. Plaas dit op n hoë peil, en laat al jou pogings van so n aard wees dat dit almal wat in die waarheid belangstel, op n edele, verhewe vlak sal bring ooreenkomstig die omvang van die werk, sodat hulle behoorlik opgevoed kan word en in staat kan wees om ander te onderrig. Die waarheid het sy oorsprong in die hemel en dit is genadiglik as pand deur die Hemel aan ons toevertrou. Mag die Here julle albei seën met krag uit die hoogte, sodat julle die eie ek kan uitwerk en Jesus in al julle arbeid kan inweef; dan sal die seën van God op julle rus. Ons voel, broeder en suster, die innigste simpatie vir julle albei en julle kindertjies waar julle n nuwe veld betree. Ons voel inniglik vir julle waar julle geskei word van vriende en bekendes, julle broeders en susters wat julle liefhet. Ons weet hierdie boodskap is vir die hele wêreld bedoel, en ons is en moet steeds medewerkers van God wees. Ek weet die Here het julle lief en wil julle in n hegter verhouding met Hom bring. Streef net dat julle die stempel van God ontvang, en julle sal in elke opsig gedurig vorder totdat julle arbeid die volle goedkeuring van die Hemel sal geniet. Maar moet vir geen oomblik dink dat julle nie hoef te verbeter nie; want julle het baie... Jy is nie een wat gedurig leer, verbeter en oorleg pleeg hoe jy jou by omstandighede kan aanpas nie. Jy het jou nie aangepas by omstandighede nie, maar was geneig om n onafhanklike koers in te slaan, om jou eie planne te volg, pleks van met ander werkers saam te werk. God sal met julle wees as julle met Hom sal wees. Wees versigtig dat julle nie die verkeerde indruk in verband met julleself by ander wek nie. Ons het die wolkkolom nodig om ons gedurig te lei. Ons is verseker van die teenwoordigheid van God; julle het dit: Kyk, Ek is met julle al die dae tot aan die voleinding van die wêreld. (Matt. 28:20). Mag God julle seën. Met liefde (geteken) Ellen G. White. Brief 12, 1887.
11 14 Getuienisse aan Suider-Afrika RAAD AAN SENDELINGE IN AFRIKA Battle Creek, Michigan 9 Maart 1890 Geagte broeders wat nou as sendelinge in die Afrika veld arbei: Julle het nie almal dieselfde karaktertrekke nie, en elkeen sal geneig wees om te dink dat die werk op die lees van sy eie idees en sienswyses geskoei moet word. Sonder dat julle dit besef, sal hierdie gees gekoester word en sal julle probeer om jul eie metodes in te voer. Die werkers moet eers die genade van Christus verkry, sodat hulle in staat sal wees om van die eie ek ontslae te raak; dan sal daar eenheid wees, selfs tussen n veelvuldigheid van geaardhede. Voordat enige van julle as sendelinge na Afrika vertrek het, is aan my getoon dat julle moeilikhede in julle arbeid sal teëkom, nie noodwendig omdat die werkers so anders van aard is nie, maar omdat elkeen homself belangriker as sy broeders ag. Die broeders verskil so duidelik in organisasie en in hul siening van die werk dat elkeen, pleks van sy eie sterk karaktertrekke te wysig, in gevaar verkeer om van mekaar weg te beur, en deur so dwars te trek, sal julle n invloed onder die nuwe bekeerlinge nalaat wat die werk sal vertraag en God oneer sal aandoen. Julle is waarlik medewerkers van God; sal julle in alle erns trag om Christus se gebed te verwesenlik dat julle een mag wees soos Hy een is met die Vader? Laat daar geen tweedrag onder julle wees nie. As elkeen op sy eie weg aandring en fout soek met die metodes van ander, het dit die neiging om groot verwarring in die saak te bring. Elkeen word ontmoedig en dit lei tot moedeloosheid by ander wat so n tweedrag baie gou raaksien. Dit stel n slegte voorbeeld, veral in n nuwe sendingveld, waar alles moet verloop soos goed ingestelde masjinerie waarin die werk van die een inpas by die werk van die ander en julle sodoende toon dat julle werktuie van God is. As julle behoorlik besef hoe belangrik die werk van God is, sal julle nie met mekaar wedywer nie. Wees versigtig hoe julle bou, want dit is vir tyd en ewigheid. Raadpleeg mekaar, bid saam; doen geen stap op jul eie of in wedywering teen me- 15
12 16 Getuienisse aan Suider-Afrika 17 kaar nie. Christus is ons lewende hoof en ons is lede van Sy liggaam, en almal is afhanklik van die hoof. Dit is nie die doel van onse Here dat enige lid van Sy liggaam mank sal gaan aan behoorlike oefening nie; want as die een lid ly, ly al die lede saam; as een deur God verlig en vereer word, verheug almal hulle. Elke lid kry sy lewe en werksvermoë van dieselfde bron af, naamlik Christus, uit wie die hele liggaam - goed saamgevoeg en saamverbind deur die ondersteuning wat elke lid gee volgens die werking van elke afsonderlike deel in sy mate - die groei van die liggaam bevorder vir sy eie opbouing in liefde. En die oog kan nie vir die hand sê: Ek het jou nie nodig nie; of ook die hoof vir die voete: Ek het julle nie nodig nie. Maar veel eerder is die lede van die liggaam noodsaaklik wat die swakste lyk. Want ons is medewerkers van God; die akker van God, die gebou van God is julle. Elke werker moet sy Godgegewe vermoë tot die uiterste inspan vir die opbou van die koninkryk van Christus op aarde. Ons besit elkeen sy eie individuele manier en gedrag, en dit is hoe dit behoort te wees; maar dit hoef ons nie te belet om volkome eensgesind saam te werk nie. Die Here Jesus Christus is die lewende wingerdstok, en almal wat kinders van God is, word op die wingerdstok, ingeënt en put sy sap en voeding uit die een wortel. Die takke smelt nie saam tot een nie, maar is uiteenlopende, afsonderlike takke; tog leef hulle almal van dieselfde wortel. In die woorde van Christus vind ons n belangrike les wat meer regstreeks op die lewe, die motiewe en die ondervinding moet inwerk van diegene wat hulle kinders van God noem. Bly in My, soos Ek in julle. Net soos die loot geen vrug kan dra van homself as dit nie in die wynstok bly nie, so julle ook nie as julle nie in My bly nie. Ek is die wynstok, julle die lote. Wie in My bly, en Ek in hom, hy dra veel vrug; want sonder My kan julle niks doen nie. Hoe noodsaaklik is dit nie dat elkeen wat hom n kind van God noem, in harmonie met Christus moet saamwerk, deur Sy Goddelike Gees verlig word, sy arbeidsmetode bestudeer, en werk soos Hy gewerk het, die eie ek opsysit en Christus altyd voorop stel nie. Ons moet ons eie weë in harmonie met die weë van Christus bring, die gees van die Meesterwerker aan die dag lê, sodat Jesus in ons werk en in ons karakter kan verskyn. Daar moet geen stryd, geen naywer, geen strewe na vernaamheid wees nie. Die werk is heilig en God verhoede dat julle aan diegene vir wie julle arbei n voorbeeld van kilheid, selfsug en hebsug sou stel. As julle werk in menslike wysheid verrig word, sal dit daardie stempel dra, dit word in julle hande geskend. Julle werk is van n verhewe aard en moet in geen opsig so geskend word dat dit onaanneemlik en onaantreklik word nie. Jul gesprekke moet deur n heilige lewe vergesel word. Kosbare lesse in liefde, vertroue, respek vir mekaar moet sowel op die kansel as daarbuite geleer word. Julle moet uitleef wat julle verkondig. As medewerkers van God moet julle eers in noue voeling met mekaar kom, want die werktuie van God moet nie teen mekaar wedywer nie. Beywer julle gedurig om een te wees soos Christus een is met die Vader, en laat elkeen die talente wat aan hom toevertrou is, verbeter. Broeders, laat almal sien dat julle die lesse van Christus uitleef. As enige van die werkers dink dat sy weg volmaak is en dat die broeders nie sy wysheid en ondervinding waardeer nie, is dit n positiewe bewys dat hy nie sagmoedigheid en nederigheid van hart in die skool van Christus aanleer nie. Die vernuwende genade van Christus lei altyd tot sagmoedigheid en nederigheid. Die Here is nie van ons afhanklik om Sy werk te doen nie; Hy het ons die groot voorreg gegee om met Hom saam te werk. Julle het moontlik verskillende temperamente, maar kan tog medewerkers van God wees wat almal eendragtig saamwerk, en as julle hele vermoë in die werk gesteek word, sal julle die beste resultate verkry. In die doen van die Here se werk kan ons nie ons eie oordeel en besondere idees volg nie. Ons moet werk met die oog enkel op die heerlikheid van Christus gemik. Moenie praat oor wat nie gedaan kan word nie, maar van wat gedaan kan word deur die krag wat God julle gee. Aan My behoort die silwer en aan My die goud, spreek die Here van die leërskare en die vee op die berge by duisende. Die Here se hulpbronne is onbeperk; ons is maar net werktuie in Sy hande, en groot dinge kan deur Sy naam tot stand gebring word. As julle in My bly en my woorde in julle, sal julle vra net wat julle wil hê, en julle sal dit verkry. Hierin is my Vader verheerlik, dat julle veel vrugte dra. Ons is so bekend met ons eie besondere karaktertrekke dat ons te veel van onsself dink, ons word tevrede en trag nie om ons te verbeter soos ons moet nie. Heiligmaking deur die waarheid vereis daaglikse verbetering in gedrag, benadering, gesindheid en gees. As ons lote van die ware wynstok is, sal ons geurige bloesems en begeerlike vrugte dra. In ons swakheid en onkunde kan ons nie op onsself vertrou nie; ons moet nie dink dat daar geen verbeterings te maak is nie, want ons moet daagliks in die skool van Christus leer, nie hoe om die hoogste posisie te bereik nie, maar om sagmoedig en nederig van hart te word, rein en onbevlek, waarin ons opstyg
13 18 Getuienisse aan Suider-Afrika 19 bo die goedkope en gemeneplase. Ons het toegang tot die ewige wêreld, en ons moet al die lig wat ons van die hemel af ontvang, open-baar. Ons gedagtes moet nie in n vlak, enge kanaal loop nie, maar ons moet leerlinge wees wat gedurig helderder begrippe ontvang, en hoër en heiliger strewe. Moenie versuim om saam te bid en mekaar te raadpleeg voordat julle tot besluite geraak en jul planne beraam nie, en dan, in die gees van Christus, voer die taak eendragtig uit. As een van julle besluit dat hy nie met sy broeders kan saamwerk nie en nie lus het om te werk weens meningsverskille nie, is daar geen twyfel aan die weg wat ingeslaan moet word nie. Verootmoedig julle voor God, en neem die toevlug tot gebed, want julle kan nie en moet nie probeer om strydig met mekaar te werk nie. God sal Sy Gees wegneem van enigeen wat volhard in koppigheid en dwarstrekkery, en n ander sal die kroon dra wat vir hom bedoel was. God neem net diegene aan wat bereid is om van Christus te leer, diegene wat Sy Woord bestudeer, wat lesse in sagmoedigheid en nederigheid van hart leer, lesse van gehoorsaamheid, bereidwilligheid om sy werk volgens God se metode te doen, nie hul eie menslike metode nie. Die werk wat in die Here verrig word, sal die geloofsbriewe van die hemel dra, en sal onmiskenbare resultate lewer. Persoonlike menings moet onderhewig gemaak word aan die werk van God; julle moet Christus in alle dinge eerste stel. Om die waarheid te onderrig soos dit in Jesus is, is n werk wat so ewigdurend soos die ewigheid is. Die werk wat as n volmaakte geheel uit die hande van verskillende werkers kom, waarin elkeen sy deeltjie bydra, sal die goedkeuring van die Bewerker van ons verlossing wegdra. Julle het n taak te verrig, en dit is nie n goeie ding om die moeilikhede en onmoontlikhede gedurig voor oë te hou nie. Sê gedurig: Deur Christus wat my krag gee, kan ek hierdie werk verrig. Die Leërowerste van die Here het die mure van Jerigo om-vergewerp, en hemelse engele staan immer gereed om die nederiges en sagmoediges te bedien, om struikelblokke uit die weg te ruim en om siele te red. Met ware moed kan julle magtige werk vir die Meester verrig - werk wat, as dit in die hemelse skale geweeg sou word, goed en getrou verklaar sal word. Moenie strooi, hout en stoppels op die fondament kom lê nie, maar bring die kosbaarste boustowwe, goud, silwer en kosbare stene wat nie verteer kan word nie. n Onafhanklike oordeel wat geen eerbied vir die oordeel van ander het nie, moet nie in die harte van enige van God se arbeiders gekoester word nie; niemand moet voel dat hy die maatstaf is nie; niemand moet hom aan eiewaan skuldig maak nie, want God het ons in Sy Woord vertel dat ons ander beter as onsself moet ag. Eieliefde, hoogmoed en selfgenoegsaamheid vorm die grondslag van die grootste beproewinge en onenigheid wat nog ooit in die godsdienstige wêreld bestaan het. Oor en oor het die engele aan my gesê: Staan saam, staan saam, wees eensgesind, een van oordeel Christus is die leier, en julle is broeders; volg Hom. Wandel in die lig soos Hy in die lig is. Diegene wat in die spore van Christus volg, sal nie in duisternis wandel nie, maar diegene wat dwarstrek in n ongeheiligde onafhanklikheid, kan nie God se teenwoordigheid en seën in die werk hê nie. Skoon hande, n rein hart, en n regte gesindheid is die gawes van God; streef hulle in alle erns na. Christus sê: Sonder My kan julle niks doen nie. God het n groot taak wat in Afrika verrig moet word en geen planne moet gemaak word sonder die hulp van Sy oneindige wysheid nie. Nadat julle werksplanne bespreek is, gepaard met ernstige gebed, werk, werk vir Christus. Moenie julle van stryk laat bring deur oënskynlike struikelblokke wat dreig om jul pad te versper nie. Daar is n regte manier om te werk te gaan, en God sal julle daarin lei. As julle in volkome eensgesindheid arbei, met onselfsugtige belangstelling en broederliefde, sal engele van God met julle wees. Dit is God se saak, en Hy sal die ongelyk plekke gelyk maak, Hy sal die weg voor ons berei. Die werk wat in vreemde lande gedoen moet word, sal nooit deur sterflinge verrig kan word sonder wysheid van Bo nie. Julle moet op julle Hoofman wag op bevele, en dan onvoorwaardelik gehoorsaam. As julle voorwaarts tree in die krag van die God van Israel, in eenvoud en geloof, sal die moeilikhede wat die Satan tot berge sal opblaas, soos molshope word. Werkers kan hulle maklik in n posisie plaas waar die liefde, krag en wysheid van Bo hulle nie kan bereik nie, waar hulle nie hulp kan kry in voorligting, in moeilikhede en beproewinge nie, omdat hulle die hemel se rykste skatte nie sal verstaan en na reg sal waardeer nie. Hulle sal hulleself verheerlik en dink dat hul eie weë volmaak is en in eiegeregtigheid verval. Die mens se wysheid word as dwaasheid gereken. Wanneer geheel en al van die eie ek ontslae geraak word, kan julle n nuwe en ryke belewenis ontvang, sal julle jul eie gebreke raaksien waar julle laag aan die voet van die kruis neerbuk, en wanneer julle die uit-nemendheid van Christus beskou, sal die eie ek iets nietigs word. Vir die waarnemende oog sal Christus dan die vervolmaking van lieflikheid word; dan sal Sy stempel op die hart en gees wees en in die karakter
14 20 Getuienisse aan Suider-Afrika geopenbaar word. Die seël van die Goddelike Gees moet op die hart gedruk word en in die lewe geopenbaar word. Kom na Jesus in jul behoefte, bid in lewende geloof, hou die hand van die Goddelike almag vas, glo, glo net, en julle sal die heil van God sien. As julle bereid is om te leer, sal God julle leer; as julle bereid is om gelei te word, sal Hy julle lei na fonteine van lewende water. Die Heiland nooi julle uit: leer van My, want Ek is sagmoedig en nederig van hart, en julle sal rus vind vir julle siele. Sommige vir wie julle arbei, sal wil hê dat die werk op hulle manier gedoen moet word en dink dat dit die beste weg is; maar as julle die gesindheid, die sagmoedigheid van Christus het, as julle respek en liefde vir mekaar betoon, sal God julle in staat stel om die werk te vervolmaak op n wyse wat Hom welbehaaglik sal wees. Toon dat julle self gewillig is om te leer. Die indrukwekkendste les wat julle kan gee vir diegene wat julle onderrig, sal dié van n karakter soos Christus s n wees. Laat daar volkome eensgesindheid wees; dit is die grootste bewys wat julle kan lewer van die krag van die waarheid op die hart. Werk vir jul eie siele totdat die eie ek onderdruk is, totdat Christus Sy beeltenis in julle herken. Dit is die plig van elke werker in die wingerd van die Here. Diegene wat nou die waarheid van God verkondig, plaas hulleself aan die kant van Christus, verenig in hart, gees en stem, en spreek dieselfde dinge ter verdediging van die waarheid. Die Here weeg ons dade en ons motiewe, en Hy sal groot krag verleen aan diegene wat aan Hom behoort. Christus is nie verdeeld nie; Christus in een werker sal Christus in n broederwerker erken. Mense wat veeleisend is, wat foutsoek, wat kwaad dink van ander, bevorder die werk van die vyand en breek af wat God opgebou wil hê. Al hierdie strydende elemente stel die magte van die duisternis voor en toon dat Christus, die hoop van die heerlikheid, nie binne is nie. Almal wat in Christus is, sal die werk van Christus doen en immer van Hom leer. My broeders, julle is sendelinge, mag julle so vernuwe word dat julle sterk karaktertrekke die saak van God geen skade sal aandoen nie. Die Here het baie dinge aan my geopenbaar aangaande die wyse waarop die werk in nuwe sendingvelde aangepak moet word, en het aan my getoon dat as n sekere rigting gevolg word, dit die werk sal beperk en die saak sal skaad. Volkome eensgesindheid kan net bestaan deur die oorvloedige genade van Christus. Selfgenoegsaamheid is n belemmering vir die werk. Wees n voorbeeld vir hulle wat die waarheid sal aanneem. Mag die Here julle lig en wysheid en Sy geregtigheid gee, is my gebed. - Brief d, WANDEL IN ALLE NEDERIGHEID My Dierbare Broeders en Susters: Ek wil my graag rig tot julle wat tot n kennis van die waarheid gekom het in Afrika. Julle is jonk in die geloof, en dit is baie noodsaaklik dat julle nederig met God wandel en daagliks leer in die skool van Christus deur veral te peins en te praat oor die lesse wat Hy aan Sy dissipels gegee het. Wandel in alle nederigheid van gees, wantrou julleself, soek die wysheid van die God van wysheid, sodat al julle weë en metodes in n hegte en noue verband met die weë en wil van God kan wees, sodat daar geen verwarring sal heers nie. n Weg is deur Jesus Christus geopen waardeur wysheid en genade en krag ontvang kan word. Hy is n voorbeeld in alle dinge. Die heel eerste les wat diegene moet leer wat die boodskap van die waarheid aanneem, is om een met Christus te word en om die krag van Sy genade in die siel te hê, wat alle onsuiwerhede uit die karakter verwyder en selfs die gedagtes onderwerp. Dit moet geskied deur die hart te onderwerp, sodat Christus Sy wet daarop kan afdruk. Dit is die werk wat vir elke siel verrig moet word, dan sal almal wat die waarheid liefhet, sy heiligmakende, louterende, veredelende krag op die karakter, in die gees, in die woorde en in die dade sien. Elkeen sal n ligbaan wees waardeur Christus Hom bekend sal maak. Dit is wat die apostel bedoel het toe hy gesê het: Ons is medewerkers van God; die akker van God, die gebou van God is julle. Ons moet nooit vergeet hoe swaar dit is om langgekoesterde dwalinge uit die harte van mense te verwyder wat hulle van kindsbeen af aangeleer het nie. Ons moet onthou dat die aarde nie die hemel is nie, en dat daar teleurstellings sal wees om te oorwin, maar verdraagsaamheid en tederheid en simpatie moet betoon word aan almal wat in duisternis wandel. As ons hulle die lig laat sien, sal dit nie bloot deur argumente wees nie; dit moet deur die werk van die genade van Christus op jul harte geskied wat in jul eie karakters geopenbaar word met vasberadenheid, maar tog met die sagmoedigheid en eenvoud van Christus. Deur veel gebed moet julle vir siele arbei, want dit is al metode waardeur julle harte kan bereik. Dit is nie julle werk nie, maar die werk van Christus wat aan julle sy staan, wat 21